กวีประชาไท: แด่ควายเดนตายและผองหิ่งห้อย
วิถีแห่งชีวิตอิสรภาพ ต้องคำสาปบาปหนาล่าล้างผลาญเอาชีวิตเข้าแลกเสมอทะเยอทะยาน ล้วนต้องผ่านภยันตรายร้ายเลวทรามซุกซ่อนอยู่ลึกผนึกเป็นดีเอ็นเอ กล่อมเห่เสรีภาพถูกหยาบหยามเป็นหิ่งห้อยในมืดมัวทั่วเขตคาม พยายามสู้ความมืดมายืดยาวเมื่อวิถีไม่มีสิทธิ์อิสรภาพ โยงใยอาบเลือดจบศพทบท่าวใครเล่าสาปแช่งไว้ให้ทุกชาว ชาติปวดร้าวคาวเลือดเชือดบูชาประชาผองไยต้องสู้สู่เสรี เป็นวิถีแห่งชีวิตปริศนาในแดนดินถิ่นหม่นมัวทั่วโลกา อ่อนแอกว่าถูกล่าไล่ไปทั่วทิศดูภาพยนตร์สารคดีทีวีชัด ชีวิตสัตว์กัดกินเหยื่อสิงห์เสือสิทธิ์นักท่องเที่ยวเลี้ยวรถไป ดูใกล้ชิด ชมชีวิตคิดอย่างไรในการล่าเมื่อชีวิตติดทุกข์สุขทุกรูปนาม มีไหมความหดหู่ผู้เหนือกว่าสถานะทางชนชั้นนั้นตีตรา มีราคาค่าชีวิตติดพันพัวดูตัวอย่างฝ่ายถูกล่าฆ่าเป็นเหยื่อ เสียเลือดเนื้อแก่สิงห์เสือมาเหนือหัวธรรมชาติวาดฉายเหล่าควายวัว สักกี่ตัวต้องตกตายใต้กฎเกณฑ์แต่บางคราครั้งวาบภาพที่ฉาย ฝูงควายกลายพรวดโผล่สิงห์โตเผ่นเจ้าควายเกือบวายชีวาตม์ขาดกระเด็น หลายครั้งเห็นเจ้าเป็น ควายเดนตายควายเรียนรู้อยู่ร่วมกันมันแข็งแกร่ง น้ำใจแห่งพี่น้องผองสหายแค่เสรีมีทุ่งหญ้าประสาควาย ไร้แอกสนตะพายถูกขายตัวมีควายวัวชั่วชีวิตไร้อิสรภาพ ดังโดนสาปสนตะพายเห็นได้ทั่วไม่รู้วิธีปลดแอกวิถีที่กดหัว โง่เหมือนงัวไงไอ้ควาย กลายว่าคนคนที่ถูกเอารัดเอาเปรียบถูกเหยียบไว้ กรงเล็บใหญ่ขย้ำสมองสยองขนกระทั่งคิดยังไม่กล้าท้ามืดมน อยู่ในกลกรรมเก่าเข้าทยอยแต่ทว่าราตรีโลกลี้ลับ สร้างประดับดินแต่งแสงหิ่งห้อยราวเสแสร้งแสงสว่างให้พร่างพร้อย คนค่อย ๆ ครุ่นคิดเหมือนติดไฟในความมืดยืดเยื้อเหนือหยั่งรู้ หิ่งห้อยสู้สร้างแสงแข่งดาวได้ดั่งมณีจินดามาพร่างพราย ในพงไพร ในคอกควายใต้ถุนชมเจ้าหิ่งห้อยตัวน้อยนิดผลิตแสง ลอยมาแข่งดาวเดือนเหมือนจะข่มในความมืดยืดเยื้อเหนือระทม ใครจ่อมจมตรมตรอมยอมเจ้าเอย 
วิถีแห่งชีวิตอิสรภาพ ต้องคำสาปบาปหนาล่าล้างผลาญ เอาชีวิตเข้าแลกเสมอทะเยอทะยาน ล้วนต้องผ่านภยันตรายร้ายเลวทราม ซุกซ่อนอยู่ลึกผนึกเป็นดีเอ็นเอ กล่อมเห่เสรีภาพถูกหยาบหยาม
กวีประชาไท,ธุลีดาวหาง